Կորին Ֆրանկո

**Կորին Սեսիլ Ֆրանկո** (, , ), ֆրանսիացի նախկին պրոֆեսիոնալ ֆուտբոլիստուհի, որը հանդես է եկել Լիոնի «Օլիմպիկի» և Ֆրանսիայի ազգային հավաքականի պաշտպանի և փոխավագի դիրքում։ Կարող էր հանդես գալ նաև հենակետային կիսապաշտպանի դիրքում։

## Կարիերա
### Ակումբային
Բնիկ Արևմտյան Ֆրանսիայից՝ Կորին Պետին ֆուտբոլում սկսել է իր առաջին քայլերը կատարել հայրենի քաղաքում՝ խաղալով «Ավենիր Մարիտիմ Լալյո», «Ռոշելեզ» և «Սուայո» թիմերում։ Ֆրանսիայի առաջնությունում նորամուտը կայացել է 2002/03 մրցաշրջանում, երբ Կորինը «Սուայոյի» կազմում դարձել է 4 գոլի հեղինակ։ Հաջորդ մրցաշրջանում նրան սկսել են ավելի ու ավելի հաճախ վստահել տեղը կազմում։ Չորս մրցաշրջանների ընթացքում նա պարբերաբար խաղացել է թիմի կազմում, ընդ որում՝ երկու մրցաշրջաններում նրան հաջողվել է խփել առնվազն 10 գնդակ։ Վերջին մրցաշրջանում նա անցկացրել է 19 հանդիպում և դարձել 7 գոլի հեղինակ։ Երիտասարդ Կորինի արդյունավետությունն աննկատ չի մնացել «Լիոնի» պաշտոնյաների կողմից։

2008/2009 թվականների նոր թիմի հետ առաջին մրցաշրջանում նա անցկացրել է 19 խաղ (որից 17-ին դուրս է եկել մեկնարկային կազմում), երկու անգամ աչքի ընկնելով՝ նվաճել Է Ֆրանսիայի չեմպիոնի առաջին տիտղոսը։ ՈՒԵՖԱ-ի գավաթում նրան հաջողվել է նաև իր նորամուտը նշել և ցուցադրել իր խաղային հնարավորությունները. եվրագավաթներում առաջին հանդիպումը նա անցկացրել է 2008 թվականի հոկտեմբերի 11-ին շվեյցարական «Ցյուրիխի» դեմ (հաղթանակ 7:1), մրցաշարում անցկացրած 6 խաղերի ընթացքում «Լիոնի» մարզաշապիկով խփել է երկու գնդակ, իսկ թիմը հասել Է գավաթի խաղարկության 1/2 եզրափակիչ՝ երկու խաղերի արդյունքում 4:2 հաշվով զիջելով «Դույսբուրգին»։ Ֆրանսիայի գավաթի խաղարկությունում ակումբի հետ հասել են կիսաեզրափակիչ փուլ, որտեղ դիմակայեցին «Մոնպելյեին», սակայն ֆուտբոլային խաղի հիմնական ժամանակը թույլ չտվեց որոշել հաղթողին, իսկ հետխաղյա 11 մետրանոցներով «պալադինները» 4:3 հաշվով կարողացան հաղթել «Լիոնին»։ «Առյուծների» հետ երկրորդ մրցաշրջանում Կորինը սկսեց խաղալ պաշտպանության աջ եզրում, նա հաղթեց Ֆրանսիայի երկրորդ առաջնությունում, հասավ Ֆրանսիայի գավաթի խաղարկության 1/2 եզրափակիչ և խաղաց ՈՒԵՖԱ-ի չեմպիոնների լիգայի իր համար առաջին եզրափակչում, որտեղ «Օլիմպիկը» հետխաղյա 11 մետրանոցներով պարտվեց գերմանական «Տուրբինային» 7:6 հաշվով (Կորինը հաջողությամբ իրացրեց իր հարվածը՝ Լիոնի թիմից առաջինը հասնելով տասնմեկմետրանոց նշագծին)։

2010 թվականի հոկտեմբերի 15-ին ՈՒԵՖԱ-ի չեմպիոնների լիգայի «ԱԶ Ալկմար» - ի դեմ խաղում Կորինը ստացել է աջ ծնկի լուրջ վնասվածք՝ խաչաձև կապանների պատռվածք և մենիսկի վնասվածք։ Վնասվածքի պատճառով նա ստիպված էր բաց թողնել 6 ամիս։ Խաղադաշտ է վերադարձել Ֆրանսիայի առաջնության վերջին տուրում։ 2011/12 մրցաշրջանից մինչև 2017/18 մրցաշրջանն ընկած ժամանակահատվածում ֆրանսիուհին «առյուծների» հետ նվաճել է Ֆրանսիայի յոթ առաջնություն, Ֆրանսիայի վեց գավաթ և ՈՒԵՖԱ-ի չեմպիոնների լիգայի չորս գավաթ։
250px|thumb|left|Կորինը 2013 թվականին
2014/15 մրցաշրջանից սկսած Կորինը սկսել է կորցնել տեղը հիմնական կազմում։ 2018 թվականի մայիսի 27-ին վերջին խաղն է անցկացրել Լիոնի «Օլիմպիկի» կազմում՝ խաղադաշտում անցկացնելով 90 րոպե «Ռոդեզի» դեմ Ֆրանսիայի առաջնության 22-րդ տուրի խաղում։ Ընդհանուր առմամբ ֆրանսիական «Լիոնում» հանդես գալու ընթացքում Կորինն անցկացրել է 217 հանդիպում՝ դառնալով 32 գոլի հեղինակ։ Մրցաշրջանի ավարտից հետո հայտարարել է ֆուտբոլիստի կարիերան ավարտելու մասին։

### Ազգային հավաքականում
Ֆրանկոյի նորամուտը հավաքականում կայացել է 2003 թվականի փետրվարի 22-ին Չինաստանի դեմ խաղում (պարտություն 1:2), բայց արդեն երեք օր անց նա կարողացավ խփել իր առաջին գոլը և նույն հաշվով հաղթել Նիդեռլանդների հավաքականին։ Եվրո-2009-ի որակավորման փուլում նրան հաջողվել Է ևս մեկ գոլ խփել Հունաստանի հավաքականի դարպասը։ Նա Եվրոպայի առաջնությունում մասնակցել է բոլոր 4 հանդիպումներին. Նիդեռլանդների դեմ քառորդ եզրափակիչի խաղում հենց նրա վրիպումը 11 մետրանոցից հետխաղյա 11 մետրանոցների շարքում ճակատագրական դարձավ Ֆրանսիայի հավաքականի համար։ 2011 թվականի աշխարհի առաջնության ընտրական մրցաշարում նրան հաջողվել է աչքի ընկնել 4 անգամ, աշխարհի առաջնությունում թիմի հետ զբաղեցրել է 4-րդ տեղը։ 2012-ի Օլիմպիական խաղերում և 2013-ի Եվրոպայի առաջնությունում, որտեղ Կորինը հավաքականի հիմնական խաղացողն էր, Ֆրանսիայի համար պարտություն կրեցին, համապատասխանաբար, երրորդ տեղի և քառորդ եզրափակչի խաղերում։ Շվեդական եվրոյի տապալումից հետո Ֆրանսիայի հավաքականը գլխավորեց Ֆիլիպ Բերժերոն, որի օրոք Կորինը կորցրեց տեղը հավաքականում։ Ֆրանսիական թիմը մարզաշապիկով վերջին հանդիպումն անցկացրել է 2014 թվականի մարտի 7-ին։

Ֆրանսիայի հավաքականի կազմում ելույթների ընթացքում Կորինն անցկացրել է 89 հանդիպում (81-ը՝ մեկնարկային կազմում)՝ դառնալով 11 գոլի հեղինակ։

## Ձեռքբերումներ
### Ակումբային
* Ֆրանսիայի առաջնության հաղթող (**10**)՝ 2008/09, 2009/10, 2010/11, 2011/12, 2012/13, 2013/14, 2014/15, 2015/16, 2016/17, 2017/18
* Ֆրանսիայի գավաթակիր (**6**)՝ 2011/12, 2012/13, 2013/14, 2014/15, 2015/16, 2016/17
* ՈՒԵՖԱ չեմպիոնների լիգայի հաղթող (**5**)՝ 2010/11, 2011/12, 2015/16, 2016/17, 2017/18

### Ազգային հավաքականում
* 4-րդ տեղ աշխարհի առաջնությունում 2011
* Կիպրոսի գավաթի հաղթող 2012
* 2012 թվականի Օլիմպիական խաղերի 4-րդ տեղ

## Վիճակագրություն
### Ակումբային վիճակագրություն
: *Վիճակագրությունը տրված է 2018 թվականի մայիսի 31-ի դրությամբ*
Աղբյուրներ՝ վիճակագրությունը ելույթներից  վերցված է

### Միջազգային վիճակագրություն
: *Վիճակագրությունը ներկայացված է 2014 թվականի մարտի 7-ի դրությամբ*
Աղբյուրներ՝ վիճակագրությունը ելույթներից վերցված է http://www.statsfootofeminin.fr/selection/joueur.php?id=1&joueur=191

## Հետաքրքիր փաստեր
* Կորինը հավաքականի իր ընկերուհիներ Էլոդի Տոմիի և Գաետան Տինեի հետ 2009 թվականի Եվրոպայի առաջնության նախօրեին նկարահանվել է անկեղծ ֆոտոշարքում։
* 2011 թվականի աշխարհի առաջնության նախօրեին ամերիկյան «FratHouseSports» ամսագիրը կազմել է աշխարհի առաջնության ամենասեքսուալ կին ֆուտբոլիստների ցուցակը, և այդ ցուցակի առաջին տասնյակում է հայտնվել Կորինը։

## Ծանոթագրություններ

## Արտաքին հղումներ
* Պրոֆիլը Լիոնի «Օլիմպիկ» ակումբի կայքում
* Պրոֆիլը Ֆրանսիայի ֆուտբոլի ֆեդերացիայի կայքում (1)
* Պրոֆիլը Ֆրանսիայի ֆուտբոլի ֆեդերացիայի կայքում (2).